รัฐบาลไทย-ข่าวทำเนียบรัฐบาล-กระทรวงมหาดไทยเดินหน้าแผนประชารัฐร่วมใจสร้างหมู่บ้าน/ชุมชนมั่นคง ปลอดภัยยาเสพติดตั้งเป้าให้ครบทั้ง 81,905 หมู่บ้าน/ชุมชนในปี 2560
วันพฤหัสบดีที่ 15 ธันวาคม 2559
กระทรวงมหาดไทยเดินหน้าแผนประชารัฐร่วมใจสร้างหมู่บ้าน/ชุมชนมั่นคง ปลอดภัยยาเสพติดตั้งเป้าให้ครบทั้ง 81,905 หมู่บ้าน/ชุมชนในปี 2560
กระทรวงมหาดไทยเดินหน้าแผนประชารัฐร่วมใจสร้างหมู่บ้าน/ชุมชนมั่นคง ปลอดภัยยาเสพติดตั้งเป้าให้ครบทั้ง 81,905 หมู่บ้าน/ชุมชนในปี 2560
วันนี้(14ธ.ค.59)นายกฤษฎา บุญราช ปลัดกระทรวงมหาดไทย เปิดเผยว่า ตามที่รัฐบาลได้กําหนดนโยบายแก้ไขปัญหายาเสพติดเป็นวาระสําคัญแห่งชาติ โดยมุ่งสร้างเครือข่ายระดับหมู่บ้าน/ชุมชนให้เข้ามามีส่วนร่วมในการป้องกันและแก้ไขปัญหายาเสพติด และดําเนินการปราบปรามผู้ค้าและผู้ที่เกี่ยวข้องกับยาเสพติดอย่างจริงจัง โดยในปี2559ที่ผ่านมาได้มอบหมายให้กระทรวงมหาดไทย ร่วมกับสํานักงาน ปปส.และหน่วยงานที่เกี่ยวข้องขับเคลื่อนแผนประชารัฐร่วมใจสร้างหมู่บ้าน/ชุมชนมั่นคงปลอดภัยยาเสพติดปี2559ตามกระบวนการ “ประชารัฐ9ขั้นตอน”ตั้งแต่การสืบสภาพชุมชน การพบปะแกนนํา การคัดแยกผู้เกี่ยวข้องกับยาเสพติด การรณรงค์ประชาสัมพันธ์สร้างภูมิคุ้มกันให้เด็กและเยาวชน การใช้มาตรการทางสังคมและสร้างบรรยากาศความร่วมมือในชุมชนเพื่อเอาชนะปัญหายาเสพติดให้ได้ตั้งแต่ในระดับหมู่บ้าน/ชุมชน ปัจจุบันมีผลการดําเนินงานแล้ว5,166หมู่บ้าน/ชุมชนและมีเป้าหมายดําเนินการให้ครบทั่วประเทศ 81,905 หมู่บ้าน/ชุมชนภายในปี2560
สําหรับการขับเคลื่อนภารกิจของกระทรวงมหาดไทยในปี2560ยังคงเน้นการดําเนินงานทุกมาตรการตามนโยบายรัฐบาลอย่างต่อเนื่องทั้งด้านการป้องกัน ปราบปราม บําบัดโดยจะเน้นการทํางานเชิงรุกและการบูรณาการร่วมกับทุกหน่วยงานอย่างมีเอกภาพทั้งในระดับนโยบายและระดับพื้นที่เพื่อให้บรรลุเป้าหมายสูงสุดคือ แก้ไขปัญหายาเสพติดในหมู่บ้าน/ชุมชนซึ่งถือเป็นจุดแตกหักของการแก้ไขปัญหารวมทั้งสนับสนุนกลไกของกระทรวงมหาดไทยทั้งในระดับจังหวัด อําเภอ และหมู่บ้าน/ชุมชน ให้สามารถปฏิบัติภารกิจที่ได้รับมอบหมายได้อย่างมีประสิทธิภาพ พัฒนาและจัดกลไกของชุดปฏิบัติการต่างๆ ที่จะลงไปปฏิบัติงานในพื้นที่ตามความเหมาะสมของสถานการณ์ เช่น ในหมู่บ้าน/ชุมชนที่มีปัญหาในระดับรุนแรงมากหรือเป็นหมู่บ้านวิกฤติจะใช้กลยุทธ์ปิดล้อม ตรวจค้น และการบังคับใช้กฎหมายอย่างเด็ดขาดเพื่อดําเนินการกับขบวนการค้ายาเสพติด ในหมู่บ้านที่มีปัญหายาเสพติดจะใช้กลไกในพื้นที่ กํานัน ผู้ใหญ่บ้าน องค์กรปกครองส่วนท้องถิ่น เข้ามามีส่วนร่วมในการแก้ไขปัญหา และในหมู่บ้านที่ไม่มีปัญหายาเสพติดจะใช้กลไกคณะกรรมการหมู่บ้านเพื่อรักษาสถานะของชุมชนเข้มแข็งปลอดยาเสพติด เป็นต้น
ด้านการบําบัดฟื้นฟูผู้ติดยาเสพติดในปี2559ที่ผ่านมามีผู้ผ่านการบําบัดรักษายาเสพติดเฉพาะระบบสมัครใจ “ค่ายศูนย์ขวัญแผ่นดิน”จํานวน57,285รายซึ่งในปี2560จะเน้นการRe X-Rayในพื้นที่หมู่บ้าน/ชุมชนเพื่อค้นหาและนําผู้เสพหรือผู้ติดยาเสพติดเข้าสู่กระบวนการบําบัดรักษา และพัฒนาระบบการบําบัดรักษาและฟื้นฟูตามมาตรฐานของกระทรวงสาธารณสุขตั้งแต่การคัดกรอง คัดแยก และการส่งตัวผู้ติดยาเสพติดเข้าบําบัดอย่างเหมาะสม รวมทั้งการติดตามช่วยเหลือผู้ผ่านการบําบัด โดยมีศูนย์ประสานการฟื้นฟูระดับจังหวัดและอําเภอ และ“ทีมสหวิชาชีพ” ซึ่งประกอบด้วย กํานัน ผู้ใหญ่บ้าน ผู้นําชุมชน และอาสาสมัคร ลงไปติดตามช่วยเหลืออย่างต่อเนื่องทั้งการศึกษา การฝึกอบรมอาชีพ การประกอบอาชีพ การจัดหาทุน การศึกษาต่อ ซึ่งได้ให้ความช่วยเหลือแก่ผู้ผ่านการบําบัดไปแล้ว5,693ราย รวมถึงการปรับทัศนคติของผู้ปกครองและประชาชนในพื้นที่ให้เปิดโอกาสให้ผู้ที่เข้าไปเกี่ยวข้องกับยาเสพติด ได้มีโอกาสกลับตัวกลับใจเป็นคนดีและอยู่ร่วมกับสังคมได้อย่างมีความสุขป้องกันการกลับไปเสพติดซ้ํา
ด้านการป้องกันเน้นมาตรการจัดระเบียบสังคม โดยเฉพาะตามแหล่งมั่วสุม สถานบริการ หอพัก ร้านเกมส์ ร้านอินเตอร์เน็ต บริเวณรอบสถานศึกษา และการป้องกันยาเสพติดในกลุ่มเสี่ยง เด็กและเยาวชนทั้งในและนอกสถานศึกษา โดยกําหนดจัดกิจกรรมต่างๆ เช่น โครงการ “อบรมเยาวชนอาสารักษาดินแดนต้านภัยยาเสพติด” โดย“เปลี่ยนกลุ่มเสี่ยงให้เป็นพลัง”เป้าหมายจังหวัดละ100คน การสนับสนุนให้มีศูนย์เยาวชนระดับพื้นที่ (ตําบลละ1แห่ง) ใน878อําเภอ เป็นต้น รวมทั้งการพัฒนาและขยายเครือข่ายกองทุนแม่ของแผ่นดินเพื่อเป็นกลไกในการป้องกันและแก้ไขปัญหายาเสพติดในหมู่บ้าน/ชุมชน ปัจจุบันมีการจัดตั้งกองทุนแม่ของแผ่นดินแล้ว 19,375 กองทุน และจะขยายเพิ่มขึ้นอีก 878 แห่ง
ด้านการปราบปรามยาเสพติด เน้นการบูรณาการร่วมกันระหว่างฝ่ายปกครอง ฝ่ายตํารวจ ทหาร เพื่อดําเนินมาตรการสกัดกั้นยาเสพติดตั้งแต่ตามแนวชายแดนจนถึงพื้นที่ตอนใน เพิ่มประสิทธิภาพในการหาข่าวโดยสร้างความร่วมมือกับประชาชนในหมู่บ้าน/ชุมชน และการปราบปรามผู้ค้ายาเสพติดและเครือข่ายอย่างเด็ดขาด ตลอดจนดําเนินการต่อขอร้องเรียนของประชาชน ที่ได้รับความเดือดร้อนจากปัญหายาเสพติด หรือแจ้งเบาะแสผ่านช่องทางศูนย์ดํารงธรรมของกระทรวงมหาดไทยหรือช่องทางอื่นๆ
ปลัดกระทรวงมหาดไทย กล่าวเพิ่มเติมว่า ปัญหายาเสพติดถือเป็นปัญหาสําคัญของชาติที่หน่วยงานและผู้มีส่วนเกี่ยวข้องต้องให้ความสําคัญและดําเนินการอย่างจริงจัง กระทรวงมหาดไทยจึงได้เน้นย้ํากับเจ้าหน้าที่ของกระทรวงมหาดไทยให้มีความจริงจังในการปฏิบัติงาน และใช้กลไกของมหาดไทยที่มีอยู่ทุกระดับลงไปดูแลตั้งแต่สถาบันครอบครัว สถานศึกษา ชุมชน และสังคม นําหลักการมีส่วนร่วมของทุกภาคส่วนมาใช้ในการดําเนินงานในรูปแบบ“ประชารัฐ” เพื่อลดปริมาณผู้เข้าสู่การกระทําผิดเกี่ยวกับยาเสพติด และนําคนออกจากวงจรยาเสพติดให้เห็นผลอย่างชัดเจน.
ครั้งที่235/2559